André meen ook dat In2Food se maatskaplike verantwoordelikheid vir hulle baie belangrik is. Die bestuurspan van die fabriek help met ’n “swop-shop” in Mbekweni. Dié informele ruilwinkel is ’n vragskeephouer met verskeie noodsaaklike en ontspanningsprodukte. Mense kan vullis optel en na die winkel bring waar dit geweeg word en hulle met ’n koepon waarmee hulle iets kan koop, vergoed word. In2Food werk ook saam met die nie-winsgewende organisasie Norsa.